**TECHNINĖ SPECIFIKACIJA**

**PASLAUGŲ PIRKIMO TECHNINĖ SPECIFIKACIJA**

**1. SĄVOKOS IR SUTRUMPINIMAI**

**1.1**. **Paslaugų gavėjas –** Uždaroji akcinė bendrovė „VILNIAUS VANDENYS“.

**1.2. Paslaugų teikėjas –** ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subteikėjus, darbuotojus ir kitus teisėtais pagrindais Paslaugų teikimui pasitelktus asmenis.

**1.3.** **Sutartis** – Sutartis, sudaroma tarp Paslaugų teikėjo ir Paslaugų gavėjo dėl Pirkimo objekto.

**1.4. Techninė specifikacija** **arba TS** – dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas –** perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame detaliai (tiksliai nurodant kiekius, apimtis, objektus ir kitą reikšmingą informaciją) nurodomos Paslaugų teikėjo faktiškai Paslaugų gavėjui suteiktos Paslaugos, atitinkančios Techninės specifikacijos nuostatas.

**1.6**. **Užsakymas** – Sutarties pagrindu Paslaugų teikėjui tekstiniu pranešimu, elektroniniu paštu ir (ar) per Paslaugų gavėjo nurodytą informacinę sistemą teikiamas rašytinis dokumentas, kuriame nurodomi Paslaugų kiekiai, suteikimo adresai ir terminas.

**1.7.** **Susijusios paslaugos** – tai paslaugos, kurios nėra nurodytos Techninėje specifikacijoje, tačiau kurios yra susijusios su perkamu Pirkimo objektu.

**1.8. HB** – bendroji mokymų programa.

**1.9. H9** – mokymai vandens tiekimo įmonių darbuotojams bei jų vadovams, galintiems tiesiogiai daryti įtaką vandens saugai ir kokybei.

**1.10. H15** – mokymai dirbantiems su nuodingomis medžiagomis.

**1.11. PP** – pirmosios pagalbos mokymai.

1. **PIRKIMO OBJEKTO PAVADINIMAS IR JO KIEKIAI/APIMTYS**

* 1. **Darbuotojų privalomųjų higienos įgūdžių ir pirmosios pagalbos mokymų paslaugų pirkimas** (toliau - **Paslaugos**).
  2. Pirkimo objektas nėra skaidomas į pirkimo objekto dalis.

**2.3. Kiekiai/Apimtys:** Perkamas Paslaugų kiekis **yra preliminarus.**

**Paslaugų kiekiai pateikiami žemiau esančioje Lentelėje Nr. 1:**

**Lentelėje Nr. 1**

|  |  |  |  |
| --- | --- | --- | --- |
| **Eil. Nr.** | **Paslaugų pavadinimas** | **Preliminarus kiekis[[1]](#footnote-1) /**  **Sutarties galiojimo**  **Laikotarpiu\*** | **Laikotarpis\*** |
| **1.** | Privalomojo higienos įgūdžių mokymo bendroji programa (HB) | 30 | **2025 – 2027 m.** |
| **2.** | Privalomojo higienos įgūdžių mokymo specialioji programa (H9) | 330 | **2025 – 2027 m.** |
| **3.** | Privalomojo higienos įgūdžių mokymo specialioji programa (H15) | 45 | **2025 – 2027 m.** |
| **4.** | Privalomojo pirmosios pagalbos mokymo pagrindinė programa (PP) | 90 | **2025 – 2027 m.** |

\*Paslaugos teikimo datos gali keistis, atsižvelgiant į Paslaugų gavėjo poreikius ir Paslaugų teikėjo (mokymo įstaigos) konkrečių mokymų grafikus / tvarkaraščius.

2.4. Paslaugų teikėjas visas galimas išlaidas įskaičiuoja į Paslaugų įkainį ir (ar) kainą (įskaitant Paslaugų teikimo vietos išlaidas ir/ar atvykimo kaštus). Siūlomame įkainyje ir (ar) kainoje turi būti įskaičiuotos visos Paslaugų teikėjo išlaidos ir mokėtini mokesčiai, būtini tinkamam Sutarties įvykdymui.

2.5. Paslaugų teikėjas prisiima visą riziką dėl ne nuo Paslaugų gavėjo priklausančių aplinkybių, dėl kurių padidės su Sutarties vykdymu susijusios Paslaugų teikėjo išlaidos ir Sutarties vykdymas taps sudėtingesnis (Paslaugų teikėjui padidės įsipareigojimų vykdymo kaina). Paslaugų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.

2.6. Paslaugų gavėjas taip pat turi teisę, esant poreikiui, pirkti ir kitas Techninėje specifikacijoje nenurodytas, tačiau su pirkimo objektu susijusias Paslaugas. Panašaus pobūdžio Paslaugos, nenumatytos Techninėje specifikacijoje, bus perkamos ne didesnėmis nei susitarimo pasirašymo dieną galiojančiomis Paslaugų teikėjo prekybos vietoje, kataloge ar interneto svetainėje nurodytomis šių paslaugų kainomis, arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis. Bendra tokių nenumatytų Paslaugų vertė negali viršyti 10 (dešimt) proc. Sutarties vertės (EUR be PVM).

1. **REIKALAVIMAI PIRKIMO OBJEKTUI**
   1. **Pirkimo objekto aprašymas**

3.1.1. **Paslaugų teikimo tikslas:** Suteikti žinių apie užkrečiamųjų ligų sukėlėjus, jų plitimo ypatumus, sergamumą užkrečiamomis ligomis, bendrųjų ir asmeninių profilaktikos priemonių taikymą, darbo aplinkos ir asmens higienos reikalavimus, nustatytus teisės aktuose (higienos normose). Suteikti žinių ir įgūdžių, kaip padėti nukentėjusiam žmogui ir saugoti jo gyvybę, kol atvyks medikai.

3.1.2. **Reikalavimai Paslaugoms:**

3.1.2.1. Mokymai turi būti vedami lietuvių kalba..

3.1.2.2. Mokymo programos privalo būti parengtos vadovaujantis Lietuvos Respublikos sveikatos apsaugos ministro 2008 m. sausio 28 d. įsakymu Nr. V-69 „Dėl Privalomųjų pirmosios pagalbos, higienos įgūdžių, alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymų ir atestavimo tvarkos aprašo ir asmenų, kuriems privalomas sveikatos ir (ar) pirmosios pagalbos mokymas, profesijų ir veiklos sričių sąrašo, mokymo programų kodų ir mokymo periodiškumo patvirtinimo“ (aktuali redakcija).

3.1.2.3. Prioritetas teikiamas kontaktiniam darbuotojų mokymui ir atestavimui popieriniu būdu.

3.1.2.4. Paskelbus Lietuvos Respublikoje karantiną / ekstremalią situaciją ir (arba) ribojant klasės mokymus, darbuotojų mokymai ir atestavimas privalo būti organizuojami nuotoliniu būdu.

3.1.3. **Papildomi reikalavimai:**

3.1.3.1. Pirkimo sutarties vykdymo laikotarpiu Paslaugų teikėjas užtikrina, kad dalis Paslaugų teikimui reikalingų priemonių yra pagamintos iš perdirbtų medžiagų (pvz. pieštukai, tušinukai, spausdinimui, kopijavimui naudojamas popierius ir kiti raštinės reikmenys);

3.1.3.2. Paslaugų teikėjas pirkimo sutarties vykdymo laikotarpiu laikosi aplinkosauginių reikalavimų: mažina popieriaus sunaudojimą, atsisako nebūtino dokumentų kopijavimo ir spausdinimo;

3.1.4. **Laukiamas paslaugos rezultatas:** Mokymų pažymėjimai.

3.1.5. **Tikslinė auditorija:**

3.1.5.1. Privalomųjų higienos įgūdžių mokymų – darbuotojai, galintys tiesiogiai daryti įtaką vandens vartotojų sveikatai ir kurių veikla susijusi su nuodingomis cheminėmis medžiagomis.

3.1.5.2. Privalomųjų pirmosios pagalbos mokymų – darbuotojai, kurių veikla susijusi su nuodingomis cheminėmis medžiagomis ir vairuojantys tarnybinį transportą.

3.1.6. Paslaugų teikėjas turi turėti visas reikiamas priemones (mokymams specialiai reikalingą įrangą ir priemones) tinkamam Paslaugų suteikimui.

3.1.7. Tiksli konkretaus mokymo / atestavimo data suderinama ne vėliau kaip prieš 15 (penkiolika) darbo dienų iki mokymų pradžios.

3.1.8. Paslaugos bus perkamos per trejus metus, pagal Paslaugų gavėjo poreikį.

* + 1. **Reikalavimai klasės mokymui:**
       1. Paslaugų teikėjas turi turėti visas reikiamas priemones teoriniam ir praktiniam darbuotojų mokymui (mokymams specialiai reikalingą įrangą ir priemones (pvz. manekenai skirti demonstruoti žmogaus gaivinimą) bei tinkamam Paslaugų suteikimui.
       2. Paslaugų teikėjas privalo pasirūpinti dalyvių registracija Paslaugų suteikimo metu. Registracijos formoje turi būti data, dalyvio vardas ir pavardė, dalyvio pareigos bei parašas.
       3. Paslaugų teikėjas turės parengti ir išdalinti **dalomąją** medžiagą kiekvienam mokymų dalyviui (segtuvą su skaidrėmis ir / ar dėstytojo pateikta literatūra, rašiklį ir kitas reikalingas priemones pagal programos tikslus).
       4. Vienoje mokymo grupėje turi būti ne daugiau kaip 20 (dvidešimt) dalyvių.
       5. Gyvi praktiniai mokymai.
    2. **Reikalavimai nuotoliniam mokymui:**
       1. Paslaugų teikėjas mokymus turi organizuoti nuotoliniu būdu dalyviams prisijungiant prie tiesioginės transliacijos (virtualioje mokymosi aplinkoje, kurioje pateikiama mokomoji medžiaga, atliekamos užduotys). Dalyviai realiuoju laiku turi turėti galimybę matyti ir girdėti lektorių bei užduoti klausimus.
       2. Ne vėliau kaip prieš 1 darbo dieną Paslaugų teikėjas dalyviams turi suteikti prisijungimo duomenis prie tiesioginės transliacijos.
       3. Nuotoliniai praktiniai mokymai – filmuota medžiaga, užduotys arba kt.
       4. Paslaugų teikėjas privalo pasirūpinti dalyvių registracija Paslaugų suteikimo metu: po mokymuose dalyvavusių Paslaugų gavėjo darbuotojų sąrašu pasirašo nuotolinius mokymus vedęs lektorius, parašu patvirtindamas, kad Paslaugų gavėjo darbuotojai dalyvavo nuotoliniuose mokymuose.
       5. Paslaugų teikėjas likus 2 (dviem) darbo dienom prieš nuotolinius mokymus Paslaugų gavėjo atsakingam asmeniui turės atsiųsti dalomają medžiagą popierinį variantą arba elektroninį variantą (lietuvių kalba).
       6. Baigus mokymų programą (tą pačią dieną), mokymo dalyviams privaloma organizuoti nuotolinį žinių įvertinimo baigiamąjį egzaminą (testą).
    3. Sėkmingai egzaminą išlaikiusiems dalyviams Paslaugų teikėjas ne vėliau kaip per 15 (penkiolika) darbo dienų išduoda nustatytos formos pažymėjimus. Nepavykus dalyviui išlaikyti egzamino Paslaugų gavėjo atsakingas asmuo informuojamas telefonu ir (ar) el. paštu nedelsiant (tą pačią dieną).
    4. Po kiekvienų mokymų, Paslaugų teikėjas per 5 (penkias) darbo dienas atsakingam asmeniui elektroniniu paštu turi pateikti:
       1. mokymų dalyvių registracijos sąrašą;
       2. mokymų programos dalyvio **dalomąją** medžiagą (*pdf* formatu).
    5. Visos su Paslaugų teikimu susijusios išlaidos turi būti įtraukiamos į mokymų / atestavimo Paslaugų kainą.
    6. Po kiekvienų mokymų, Paslaugų teikėjas ne vėliau kaip per 15 (penkiolika) darbo dienų į Paslaugų gavėjocentrinę būstinę atsakingam asmeniui, kuris bus nurodytas sutartyje, turi pristatyti:
       1. nustatytos formos pažymėjimus;
       2. išduotų pažymėjimų kopijas. Kiekvieno darbuotojo pažymėjimo kopija turi būti padaryta ant atskiro A4 formato lapo.
    7. Paslaugų teikėjas užtikrina visų aukščiau išvardintų punktų laikymąsi. Jei nors vienas punktas yra nevykdomas, Paslaugų gavėjasturi teisę nemokėti už teikiamas Paslaugas, iki tol kol trūkumai nebus ištaisyti

1. **PASLAUGŲ TEIKIMO VIETA, TERMINAI IR TVARKA**
   1. **Paslaugų teikimo vieta –** Paslaugų teikėjo mokymų patalpos Vilniaus miesto ribose arba Paslaugų gavėjomokymo klasė (Savanorių pr. 212, Vilnius). Paslaugos teikiamos Paslaugų gavėjo darbo metu (I-V 07.30-16.00 val.).
   2. **Paslaugų vykdymo tvarka** – Paslaugų teikėjas Paslaugas pradeda teikti nuo Užsakymo pateikimo Paslaugų teikėjui dienos.

4.3. Paslaugų gavėjas pirks Paslaugas pagal atskirus Užsakymus Sutarties galiojimo laikotarpiu, vadovaujantis TS 3.1.7 punktu. Paslaugos turėtų būti suteiktos ne vėliau nei per 2 (du) mėnesius nuo Paslaugų gavėjoelektroniniu paštu išsiųsto užsakymo dienos Paslaugų teikėjui.

4.4. Užsakymai Paslaugų teikėjui bus teikiami ir tvirtinami el. paštu Sutartyje nurodytu adresu.

4.5. Paslaugų gavėjopageidavimu, dėl nenumatytų aplinkybių, mokymų data gali būti perkelta ne vėliau kaip likus 1 darbo dienai iki mokymų pradžios**.**

**5. SUTARTIES VYKDYMO METU PATEIKIAMA DOKUMENTACIJA**

5.1. PVM sąskaitą faktūrą per „SABIS“ informacinę sistemą teikiama po kiekvienų mokymų. Sąskaitoje turi būti nurodytas mokymų pavadinimas, data, dalyvių kiekis ir kaina.

1. **PASLAUGŲ GAVĖJO IR PASLAUGŲ TEIKĖJO ĮSIPAREIGOJIMAI**

**7.1. Paslaugų gavėjo įsipareigojimai:**

7.1.1.Bendradarbiauti su Paslaugų teikėju, teikiant reikalingą informaciją Užsakymų ir (ar) Sutarties vykdymo metu.

7.1.2. Priimti iš Paslaugų teikėjo jo kokybiškai suteiktas Paslaugas, atitinkančių teisės aktų ir Užsakyme ir (ar) Sutartyje numatytų Paslaugų reikalavimus, ir tinkamai bei laiku atsiskaityti su Paslaugų teikėju Sutartyje numatytomis sąlygomis.

**7.2. Paslaugų teikėjo įsipareigojimai:**

7.2.1. Teikti Paslaugas profesionaliai, kokybiškai ir laiku, vadovaujantis Užsakyme (-uose), Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Paslaugų teikimą.

1. Nurodytas preliminarus Paslaugų kiekis. Sutarties galiojimo laikotarpiu Klientas turi teisę koreguoti perkamų Paslaugų kiekį,

   neviršijant sutartyje nurodytos maksimalios Sutarties kainos. Klientas neįsipareigoja išpirkti viso Paslaugų kiekio ar bet kokios jų dalies [↑](#footnote-ref-1)